Document ID: 32005R1856

KOMISSION ASETUS (EY) N:o 1856/2005,
annettu 14 päivänä marraskuuta 2005,
maataloustuotteiden tuonti-, vienti- ja ennakkovahvistustodistusmenettelyn soveltamista koskevista yhteisistä yksityiskohtaisista säännöistä annetun asetuksen (EY) N:o 1291/2000 muuttamisesta niiden tuotteiden osalta, joista on esitettävä todistus
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon siemenalan yhteisestä markkinajärjestelystä 26 päivänä lokakuuta 1971 annetun neuvoston asetuksen (ETY) N:o 2358/71 (1) ja erityisesti sen 4 artiklan 2 kohdan,
ottaa huomioon oliiviöljyn ja syötäväksi tarkoitettujen oliivien yhteisestä markkinajärjestelystä ja asetuksen (ETY) N:o 827/68 muuttamisesta 29 päivänä huhtikuuta 2004 annetun neuvoston asetuksen (EY) N:o 865/2004 (2) ja erityisesti sen 10 artiklan 4 kohdan,
sekä katsoo seuraavaa:
(1)
Komission asetuksen (EY) N:o 1291/2000 (3) 5 artiklan 1 kohdan neljännessä luetelmakohdassa säädetään, että todistusta ei vaadita eikä sitä voi esittää sellaisten toimien toteuttamisen osalta, joihin liittyvät määrät vastaavat enintään kyseisen asetuksen liitteessä III lueteltuja määriä.
(2)
Koska siemenalan yhteisestä markkinajärjestelystä annetun neuvoston asetuksen (ETY) N:o 2358/71 soveltamisessa tarvittavien tietojen toimittamista koskevista säännöistä 6 päivänä joulukuuta 2004 annetulla komission asetuksella (EY) N:o 2081/2004 (4) kumotaan tuontitodistusjärjestelmään kuuluvien siemenalan tuotteiden määrittämisestä 6 päivänä kesäkuuta 1979 annettu komission asetus (ETY) N:o 1117/79 (5), kylvämiseen tarkoitettuun hybridimaissiin ja durraan ei enää sovelleta tuontitodistusjärjestelmää.
(3)
Asetuksen (EY) N:o 865/2004 10 artiklan 3 kohdassa säädetään, että markkinoiden kehityksen seuraamiseksi voidaan päättää, että kyseisen asetuksen 1 artiklan a kohdassa lueteltujen tuotteiden vienti yhteisöstä edellyttää vientitodistusta. Muutoin kyseisten tuotteiden viennissä ei vaadita todistusta.
(4)
Sen vuoksi asetuksen (EY) N:o 1291/2000 liite III olisi muutettava vastaavasti.
(5)
Tässä asetuksessa säädetyt toimenpiteet ovat siementen hallintokomitean sekä oliiviöljyn ja syötäväksi tarkoitettujen oliivien hallintokomitean lausuntojen mukaiset,
ON ANTANUT TÄMÄN ASETUKSEN:
1 artikla
Muutetaan asetuksen (EY) N:o 1291/2000 liite III seuraavasti:
1)
Poistetaan kohdasta B ”Rasva-ala” osio ”Tuen ennakkovahvistuksen sisältävä tai sisältämätön vientitodistus komission asetus (EY) N:o 2543/95”;
2)
Poistetaan kohta J ”Siemenala”.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Sitä sovelletaan 1 päivästä marraskuuta 2005.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 14 päivänä marraskuuta 2005.

Labels: 3
6